Návrh

**NARIADENIE VLÁDY**

## Slovenskej republiky

## z ......... 2022,

## ktorým sa ustanovujú pravidlá poskytovania podpory v poľnohospodárstve formou priamych platieb

Vláda Slovenskej republiky podľa § 2 ods. 1 písm. k) zákona č. 19/2002 Z. z., ktorým sa ustanovujú podmienky vydávania aproximačných nariadení vlády Slovenskej republiky v znení zákona č. 207/2002 Z. z. nariaďuje:

## Predmet úpravy

Toto nariadenie vlády ustanovuje pravidlá poskytovania podpory v poľnohospodárstve vo forme oddelených a viazaných priamych platieb[[1]](#footnote-1)) (ďalej len „priama platba“), ktorými sú

1. základná podpora príjmu v záujme udržateľnosti,
2. komplementárna redistributívna podpora príjmu v záujme udržateľnosti,
3. komplementárna podpora príjmu pre mladého poľnohospodára,
4. podpora formou celofarmovej eko-schémy,
5. podpora na zlepšenie životných podmienok zvierat podporou pastevného chovu (ďalej len „podpora pastevného chovu“),
6. viazaná podpora príjmu na pestovanie vybraných druhov bielkovinových plodín (ďalej len „podpora na bielkovinovú plodinu“),
7. viazaná podpora príjmu na kravy chované v systéme s trhovou produkciou mlieka (ďalej len „podpora na mlieko“),
8. viazaná podpora príjmu na ovce a kozy (ďalej len „podpora na ovce a kozy“),
9. viazaná podpora príjmu na pestovanie chmeľu (ďalej len „podpora na chmeľ“),
10. viazaná podpora príjmu na pestovanie cukrovej repy (ďalej len „podpora na cukrovú repu“),
11. viazaná podpora príjmu na pestovanie vybraných druhov ovocia (ďalej len „podpora na ovocie“),
12. viazaná podpora príjmu na pestovanie vybraných druhov zeleniny (ďalej len „podpora na zeleninu“).

## Vymedzenie pojmov

Na účely tohto nariadenia vlády sa rozumie

1. bylinným políčkom plocha pokrytá bylinami alebo krovinami, na ktorej sa nevykonáva poľnohospodárska činnosť,[[2]](#footnote-2)) ktorej výmera nesmie byť väčšia ako 0,1 ha; súhrnná výmera bylinných políčok nesmie presahovať 10 % výmery súvislej poľnohospodárskej plochy ornej pôdy prijímateľa na jednom diele pôdneho bloku,[[3]](#footnote-3))
2. priekopou líniový prvok tvorený zasakávacím pásom, zavodňovacím pásom po vrstevnici alebo hydromelioračným kanálom, ktorý slúži na zavlažovanie alebo odvodňovanie poľnohospodárskej pôdy ktorého šírka nesmie byť menšia ako 1 m a väčšia ako 10 m; priekopou nie je kanál s betónovými stenami,
3. chráneným územím súvislá plocha ornej pôdy[[4]](#footnote-4)) prijímateľa v jednom diele pôdneho bloku, ktorej najmenej 5 % alebo 0,5 ha výmery sa nachádza v chránenom vtáčom území,[[5]](#footnote-5)) alebo území európskeho významu,[[6]](#footnote-6))
4. dojnicou samica hovädzieho dobytka s evidovaným príslušným úžitkovým zameraním vhodná na produkciu mlieka na trhové účely, ktorá sa aspoň raz otelila, okrem zvierat s čistým podielom plemena mäsového typu podľa prílohy č. 1,
5. vinicou obhospodarovaná vinohradnícka plocha,[[7]](#footnote-7)) ako aj okrajové svahy terás, na ktorých sa vykonáva poľnohospodárska činnosť, spolu so súvislým manipulačným priestorom, ktorý svojou šírkou nepresahuje 8 m na začiatku a na konci riadkov a šírku 4 m po stranách pozdĺžne vysadených radov krov viniča, ak táto plocha netvorí súčasť cesty alebo nepresiahne hranicu oplotenia,
6. chmeľnicou poľnohospodárska plocha[[8]](#footnote-8)) so súvislou výsadbou chmeľových rastlín a vybudovanou konštrukciou; súčasťou chmeľnice je aj súvislý manipulačný priestor, ktorý nie je súčasťou cesty a ktorý nepresahuje hranicu oplotenia a ktorý prechádza šírkou najviac
   1. 12 m priečne na začiatku a na konci radov vysadených chmeľových rastlín a
   2. 8 m pozdĺž radov vysadených chmeľových rastlín,
7. ovocným sadom poľnohospodárska plocha so súvislou výsadbou jedného alebo viacerých druhov ovocných stromov alebo ovocných krov s hustotou najmenej 100 ks životaschopných ovocných stromov na hektár alebo s hustotou najmenej 900 ks/ha ovocných krov; súčasťou ovocného sadu sú aj okrajové svahy terás, na ktorých sa vykonáva poľnohospodárska činnosť ako aj súvislý manipulačný priestor, ktorý nie je súčasťou cesty, nepresahuje hranicu oplotenia a ktorý prechádza šírkou najviac
   1. 12 m priečne a na konci vysadených radov ovocných stromov alebo ovocných krov,
   2. 8 m pozdĺž vysadených radov ovocných stromov alebo ovocných krov,
8. prijímateľom poľnohospodár,[[9]](#footnote-9)) ktorý spĺňa podmienky aktívneho poľnohospodára[[10]](#footnote-10)) a ktorý dodržiava kondicionalitu.[[11]](#footnote-11))

## Minimálne požiadavky na poskytnutie priamych platieb

1. Priama platba sa poskytne prijímateľovi, ktorého výmera plochy podľa § 4 ods. 1, je najmenej 1 ha a táto plocha môže predstavovať viaceré súvislé plochy s výmerou najmenej 0,3 ha v diele pôdneho bloku, ak odsek 2 neustanovuje inak.
2. Prijímateľovi, ktorému sa poskytne priama platba podľa § 22, § 24 a § 25, a ktorého výmera poľnohospodárskej plochy je menej, ako je výmera podľa odseku 1, sa priama platba poskytne, ak dosiahne v kalendárnom roku sumu najmenej 100 eur.

## Plocha na ktorú možno poskytnúť podporu

1. Plocha, na ktorú možno poskytnúť podporu[[12]](#footnote-12)) predstavuje plochu, ktorú má poľnohospodár k dispozícii (ďalej len „oprávnená plocha“), a ktorá je
   1. poľnohospodárskou plochou, ktorá sa počas kalendárneho roka, na ktorý sa žiada o podporu, využíva na poľnohospodársku činnosť alebo, ak sa poľnohospodárska plocha využíva aj na nepoľnohospodársku činnosť, využíva sa prevažne na poľnohospodársku činnosť; poľnohospodárska plocha sa považuje za plochu využívanú prevažne na poľnohospodársku činnosť, ak jej využitie na poľnohospodársku činnosť nie je vzhľadom na intenzitu, povahu a časové rozvrhnutie nepoľnohospodárskej činnosti významne obmedzené a využitie plochy na nepoľnohospodársku činnosť netrvá viac ako 28 dní v kalendárnom roku, z toho v období od 15. mája do 15. septembra najviac na 14 dní,
   2. plochou, ktorá je
      1. pokrytá krajinnými prvkami, na ktoré sa vzťahuje povinnosť ich zachovania,[[13]](#footnote-13))
      2. využívaná na dosiahnutie minimálneho podielu ornej pôdy vyčlenenej pre neproduktívne plochy a prvky vrátane pôdy ležiacej úhorom,13)
      3. zriadená alebo udržiavaná v dôsledku celofarmovej eko-schémy podľa § 9, alebo
      4. pokrytá bylinnými políčkami alebo priekopami, ak neprevládajú a významne nebránia výkonu poľnohospodárskej činnosti, alebo
   3. plochou, ktorá oprávňuje na priamu platbu podľa § 7 alebo osobitného predpisu[[14]](#footnote-14)) a ktorá nie je oprávnenou plochou, podľa písmena a) alebo písmena b)
      1. počas trvania záväzku zalesňovania prijatého poľnohospodárom podľa osobitného predpisu[[15]](#footnote-15)) alebo
      2. pokrytá líniovou výsadbou drevín alebo výsadbou drevín vo forme vetrolamov na ornej pôde počas trvania záväzku prijatého poľnohospodárom podľa osobitného predpisu.[[16]](#footnote-16))
2. Plocha, na ktorej sa nachádzajú roztrúsené stromy sa považuje za plochu podľa odseku 1 písm. a), ak sú splnené tieto podmienky:
3. poľnohospodárske činnosti možno vykonávať podobne ako na poľnohospodárskej ploche bez stromov a
4. počet stromov na hektár poľnohospodárskej plochy nepresahuje hustotu 100 stromov/ha; to sa nevzťahuje na roztrúsené ovocné stromy, z ktorých sa opakovane zberá úroda.
5. Oprávnená plocha uvedená v žiadosti musí byť prijímateľovi k dispozícii k 31. máju roka, v ktorom prijímateľ podá žiadosť[[17]](#footnote-17)) (ďalej len „rok podania žiadosti“).
6. Oprávnená plocha uvedená v žiadosti musí zodpovedať vymedzeniu po celý kalendárny rok.
7. Plocha využívaná na pestovanie konopy sa považuje za oprávnenú plochu, ak spĺňa požiadavky podľa osobitného predpisu.[[18]](#footnote-18)) Zber konopy pred uplynutím desaťdňovej lehoty po skončení kvitnutia sa môže povoliť za podmienok ustanovených osobitným predpisom.[[19]](#footnote-19)) Prijímateľ oznamuje začiatok kvitnutia konopy na príslušnom diele pôdneho bloku Pôdohospodárskej platobnej agentúre najneskôr do troch dní, a to za každú odrodu konopy samostatne. Na určovanie obsahu tetrahydrokanabinolu v odrodách konopy sa uplatňuje metóda na overovanie odrôd konopy a kvantitatívne určovanie obsahu tetrahydrokanabinolu v odrodách konopy podľa osobitného predpisu.[[20]](#footnote-20))

## Stropovanie a znižovanie priamych platieb

1. Na stropovanie a znižovanie priamych platieb podľa odseku 2 sa od sumy základnej podpory príjmu v záujme udržateľnosti, ktorá sa má poskytnúť prijímateľovi v kalendárnom roku, odpočítajú
2. mzdy súvisiace s poľnohospodárskou činnosťou, vrátane daní[[21]](#footnote-21)) a poistného na verejné zdravotné poistenie, poistného na sociálne poistenie a povinných príspevkov na starobné dôchodkové sporenie[[22]](#footnote-22)) súvisiacich so zamestnaním a ktoré prijímateľovi skutočne vzniknú v kalendárnom roku predchádzajúcom roku podania žiadosti, v odôvodnených prípadoch môže prijímateľ požiadať o použitie štandardných nákladov na základe priemerných miezd súvisiacich s poľnohospodárskou činnosťou za kalendárny rok predchádzajúci roku podania žiadosti podľa osobitného predpisu[[23]](#footnote-23)) vynásobených počtom ročných pracovných jednotiek; ak nie sú k dispozícii žiadne údaje, ktoré sa týkajú miezd, ktoré v kalendárnom roku predchádzajúcom roku podania žiadosti prijímateľovi skutočne vzniknú, použijú sa najnovšie dostupné údaje,
3. ekvivalent nákladov na pravidelnú a neplatenú prácu spojenú s poľnohospodárskou činnosťou vykonávanou osobami, ktoré pracujú u prijímateľa a ktorým sa nevypláca mzda alebo ktorých odmena je nižšia ako suma bežne uhrádzaná za poskytnuté služby, ale ktoré sú odmeňované prostredníctvom hospodárskeho výsledku podniku; použijú sa štandardné náklady na základe priemerných miezd súvisiacich s poľnohospodárskou činnosťou za predchádzajúci kalendárny rok vynásobených počtom ročných pracovných jednotiek, ktoré prijímateľ preukáže,
4. zložky nákladov práce v rámci zmluvných nákladov[[24]](#footnote-24)) spojených s poľnohospodárskou činnosťou, ktoré preukáže.
5. Suma základnej podpory príjmu v záujme udržateľnosti, ktorá sa má poskytnúť prijímateľovi na kalendárny rok, upravená podľa odseku 1, sa zníži o
6. 85 % v časti sumy nad 60 000 eur a do 100 000 eur vrátane, a
7. 100 % v časti sumy nad 100 000 eur.

# Základná podpora príjmu v záujme udržateľnosti

Základná podpora príjmu v záujme udržateľnosti sa poskytne poľnohospodárovi na oprávnenú plochu.

## Komplementárna redistributívna podpora príjmu v záujme udržateľnosti

1. Komplementárna redistributívna podpora príjmu v záujme udržateľnosti sa poskytne poľnohospodárovi na oprávnenú plochu, ktorý je oprávnený na základnú podporu príjmu v záujme udržateľnosti.
2. Komplementárna redistributívna podpora príjmu v záujme udržateľnosti sa poskytne na najviac 150 ha na prijímateľa, ktoré sú odstupňované takto
3. prvý interval do 100,99 ha,
4. druhý interval od 101 ha do 150 ha.

## Komplementárna podpora príjmu pre mladého poľnohospodára

1. Komplementárna podpora príjmu pre mladého poľnohospodára sa poskytne na oprávnenú plochu poľnohospodárovi, ktorý je oprávnený na priamu platbu v rámci základnej podpory príjmu v záujme udržateľnosti, spĺňa podmienky podľa odsekov 2 až 5 a ktorý prvýkrát založí poľnohospodársky podnik ako vedúci predstaviteľ podniku alebo ktorý už taký podnik založil počas dvoch rokov predchádzajúcich prvému podaniu žiadosti o základnú podporu príjmu v záujme udržateľnosti.
2. Mladým poľnohospodárom podľa odseku 1 sa rozumie fyzická osoba, ktorá
3. je vedúcim predstaviteľom podniku,
4. nemá v kalendárnom roku, v ktorom predložila žiadosť o základnú podporu príjmu v záujme udržateľnosti viac ako 40 rokov a
5. má odbornú prípravu alebo požadované zručnosti; odbornou prípravou alebo požadovanými zručnosťami sa rozumie
6. stredné vzdelanie zamerané na poľnohospodárstvo, potravinárstvo, veterinárstvo, lesníctvo alebo ochranu životného prostredia alebo vysokoškolské vzdelanie v Slovenskej republike alebo obdobné vzdelanie v inom členskom štáte Európskej únie (ďalej len „členský štát“) zamerané na poľnohospodárstvo, potravinárstvo, veterinárstvo, lesníctvo alebo ochranu životného prostredia, alebo
7. najmenej 18 mesiacov praxe v poľnohospodárskej prvovýrobe a absolvovaný akreditovaný[[25]](#footnote-25)) vzdelávací program v Slovenskej republike alebo obdobný vzdelávací program v inom členskom štáte zameraný na poľnohospodárske podnikanie.
8. Ak je prijímateľom komplementárnej podpory príjmu pre mladého poľnohospodára právnická osoba, podmienky podľa odsekov 1, 2 a 4 až 6 sa vzťahujú na mladého poľnohospodára, ktorý má v kalendárnom roku, pre ktorý právnická osoba podá žiadosť o komplementárnu podporu príjmu pre mladého poľnohospodára, nad touto právnickou osobou účinnú a dlhodobú kontrolu z hľadiska rozhodnutí týkajúcich sa riadenia, zisku a finančných rizík. Ak viacerí mladí poľnohospodári získajú účinnú a dlhodobú kontrolu nad právnickou osobou v rôznych časoch, založením poľnohospodárskeho podniku je získanie účinnej a dlhodobej kontroly v poradí prvého z nich. Ak má nad právnickou osobou kontrolu výlučne alebo spoločne iná právnická osoba, podmienky podľa odsekov 1, 2 a 4 až 6 sa vzťahujú na fyzickú osobu, ktorá má kontrolu nad touto inou právnickou osobou.
9. Mladý poľnohospodár má podľa odseku 3 nad prijímateľom účinnú kontrolu, ak je oprávnený konať za prijímateľa sám alebo spoločne s ďalšími osobami v závislosti od právnej formy právnickej osoby a zároveň má sám alebo spoločne s ďalšími mladými poľnohospodármi, oprávnenými konať za prijímateľa, právo na najmenej 50 % zisku spoločnosti.
10. Mladý poľnohospodár má podľa odseku 3 nad prijímateľom dlhodobú kontrolu, ak spĺňa podmienky nepretržite počas kalendárneho roka.
11. Komplementárna podpora príjmu pre mladého poľnohospodára sa poskytne najviac na obdobie piatich rokov, počnúc prvým rokom, v ktorom je predložená žiadosť o komplementárnu podporu príjmu pre mladého poľnohospodára; ak obdobie piatich rokov presahuje rok 2027, poskytne sa najviac do roku 2027.
12. Prijímateľovi, ktorý dostane podporu podľa osobitného predpisu,[[26]](#footnote-26)) sa komplementárna podpora príjmu pre mladého poľnohospodára poskytne len na zvyšok obdobia podľa osobitného predpisu.[[27]](#footnote-27))
13. Komplementárna podpora príjmu pre mladého poľnohospodára sa poskytne najviac na 100 ha.

## Celofarmová eko-schéma

1. Podpora formou celofarmovej eko-schémy sa poskytne prijímateľovi, ktorý je oprávnený na základnú podporu príjmu v záujme udržateľnosti a ktorý dodržiava podmienky podľa § 10, 11 alebo § 12.
2. Podpora formou celofarmovej eko-schémy sa poskytne na oprávnenú plochu okrem plochy podľa § 4 odseku 1 písm. c) prvého bodu.

## Prijímateľ s celkovou výmerou poľnohospodárskej plochy najviac 10 ha

Prijímateľ s celkovou výmerou poľnohospodárskej plochy, ktorá dosahuje v roku podania žiadosti najviac 10 ha je na podporu formou celofarmovej eko-schémy povinný dodržiavať poľnohospodárske postupy prospešné pre klímu a životné prostredie (ďalej len „postup“) podľa

1. § 13, § 20, § 21 a
2. § 18 a výmera trvalého trávneho porastu[[28]](#footnote-28)) určená na neskoršie kosenie (ďalej len „plocha na neskoršie kosenie“) je najmenej
3. 3 % výmery trvalého trávneho porastu alebo
4. 3 % výmery trvalého trávneho porastu nepaseného podľa § 19, ak poľnohospodár dodržiava kombináciu postupov podľa § 18 a 19 tak, že na trvalom trávnom poraste nespasenom postupom podľa § 19 dodržiava postup podľa § 18.

## Prijímateľ s celkovou výmerou poľnohospodárskej plochy nad 10 ha a prevažujúcim trvalým trávnym porastom a trávami alebo inými bylinnými krmovinami

1. Prijímateľ s celkovou výmerou poľnohospodárskej plochy, ktorá dosahuje v roku podania žiadosti viac ako 10 ha, ktorého výmera trvalých trávnych porastov a tráv alebo iných bylinných krmovín[[29]](#footnote-29)) na ornej pôde dosahuje najmenej 50 % výmery poľnohospodárskej plochy, je na podporu formou celofarmovej eko-schémy povinný dodržiavať postupy podľa
2. § 13, § 17, § 20, § 21,
3. § 14 a plocha neproduktívnych prvkov a neproduktívnych plôch podľa § 14 ods. 1 (ďalej len „neproduktívna plocha“) musí zodpovedať najmenej
   * 1. 1 % výmery ornej pôdy v roku 2023,
     2. 1,2 % výmery ornej pôdy v roku 2024,
     3. 1,4 % výmery ornej pôdy v roku 2025,
     4. 1,6 % výmery ornej pôdy v roku 2026,
     5. 1,8 % výmery ornej pôdy v roku 2027,
4. § 15 a najväčšia výmera súvislej poľnohospodárskej plochy ornej pôdy na jednom diele pôdneho bloku (ďalej len „najväčšia výmera ornej pôdy“) musí byť najviac 50 ha a
5. § 18 a  plocha na neskoršie kosenie musí byť najmenej 15 % výmery trvalého trávneho porastu.
6. Prijímateľ môže, inak ako podľa odseku 1 písm. d), na najmenej 10 % výmery trvalého trávneho porastu dodržiavať postup podľa § 19 a na zvyšnej časti výmery trvalého trávneho porastu dodržiavať postup podľa § 18; plocha na neskoršie kosenie musí byť najmenej 3 % výmery trvalého trávneho porastu, na ktorej sa nevykonáva pasenie podľa § 19.

## Prijímateľ s celkovou výmerou poľnohospodárskej plochy nad 10 ha a prevažujúcou ornou pôdou

Prijímateľ s celkovou výmerou poľnohospodárskej plochy, ktorá dosahuje v roku podania žiadosti viac ako 10 ha, ktorého výmera trvalých trávnych porastov a tráv alebo iných bylinných krmovín na ornej pôde predstavuje menej ako 50 % výmery poľnohospodárskej plochy, je na podporu formou celofarmovej eko-schémy povinný dodržiavať postupy podľa

1. § 13, § 17, § 20, § 21,
2. § 14 a plocha na neproduktívny účel musí zodpovedať najmenej
   * 1. 1 % výmery ornej pôdy mimo chráneného územia v roku 2023,
     2. 1,2 % výmery ornej pôdy mimo chráneného územia v roku 2024,
     3. 1,4 % výmery ornej pôdy mimo chráneného územia v roku 2025,
     4. 1,6 % výmery ornej pôdy mimo chráneného územia v roku 2026,
     5. 1,8 % výmery ornej pôdy mimo chráneného územia v roku 2027,
     6. 3,5 % výmery ornej pôdy v chránenom území; ak prijímateľ dodržiava postup podľa § 16, nevytvára neproduktívnu plochu.
3. § 15 a najväčšia výmera ornej pôdy musí byť
   * 1. 50 ha mimo chráneného územia,
     2. 20 ha v chránenom území; ak prijímateľ dodržiava postup podľa § 16, najväčšia výmera ornej pôdy je 50 ha.
4. § 18 a plocha na neskoršie kosenie musí byť najmenej 10 % výmery trvalého trávneho porastu; ak prijímateľ dodržiava postup podľa § 19 na najmenej 10 % výmery trvalého trávneho porastu a na zvyšnej časti výmery trvalého trávneho porastu dodržiava postup podľa § 18, plocha na neskoršie kosenie musí byť najmenej 3 % výmery trvalého trávneho porastu, na ktorej nevykonáva postup podľa § 19.

## Zlepšenie štruktúry ornej pôdy

1. Prijímateľ je v kalendárnom roku na výmere najmenej 25 % ornej pôdy, na ktorej sa nenachádzajú trávy a iné bylinné krmoviny, viacročné krmoviny alebo pôda ležiaca úhorom s porastomobhospodarovaná podľa § 14 ods. 4 a 5, povinný
   1. aplikovať maštaľný hnoj[[30]](#footnote-30)) podľa odseku 2,
   2. pestovať medziplodiny podľa odsekov 3 a 4,
   3. aplikovať kompost[[31]](#footnote-31)) podľa odseku 5 alebo
   4. aplikovať slamu; slamou sa rozumejú nadzemné pozberové zvyšky pšenice, raže, ovsa, tritikale, jačmeňa, kapusty repkovej pravej pestovanej na semeno, bôbu obyčajného pestovaného na zrno, horčice bielej pestovanej na semeno, slnečnice ročnej pestovanej na semeno, maku siateho pestovaného na semeno, kukurice pestovanej na zrno a osivo a hrachu siateho.
2. Prijímateľ na plochu podľa odseku 1 aplikuje maštaľný hnoj s množstvom najmenej 20 t/ha a najviac 40 t/ha. Prijímateľ musí maštaľný hnoj zapraviť do ornej pôdy najneskôr do 12 hodín po jeho aplikácii.
3. Prijímateľ na ploche podľa odseku 1 do 30. septembra vyseje zmes medziplodín; za zmes medziplodín sa považuje zmes, ktorá obsahuje najviac 90 % jednej z plodín uvedených v osobitnom predpise.[[32]](#footnote-32)) Zmes medziplodín musí byť na ploche podľa odseku 1 prítomná najmenej desať týždňov od výsevu.
4. Prijímateľ na ploche podľa odseku 1 písm. b)
5. nesmie používať hnojivá a prípravky na ochranu rastlín,
6. nesmie medziplodiny mechanicky ani chemicky likvidovať a
7. musí medziplodiny využívať výlučne pre potreby zeleného hnojenia.
8. Prijímateľ aplikuje kompost s množstvom najmenej 20 t/ha a najviac 75 t/ha. Prijímateľ kompost zapraví do ornej pôdy bezodkladne po jeho aplikácii.
9. V roku podania žiadosti je možné na rovnakej ploche uplatniť postupy podľa odseku 1 len raz.

## Neproduktívna plocha

1. Prijímateľ v roku podania žiadosti na ornej pôde vyčlení neproduktívnu plochu nad rámec najmenšieho podielu plochy podľa osobitného predpisu.[[33]](#footnote-33))
2. Prijímateľ je oprávnený použiť na vyčlenenie neproduktívnej plochy neproduktívne prvky a plochy[[34]](#footnote-34)), biopásy podľa § 15, bylinné políčka a priekopy, a to aj vtedy, ak sú priľahlé k ornej pôde; pre neproduktívnu plochu sa použije váhový faktor 1, ak osobitný predpis[[35]](#footnote-35)) nestanovuje inak.
3. Prijímateľ pri údržbe neproduktívnej plochy nesmie používať hnojivá a prípravky na ochranu rastlín.
4. Ak prijímateľ založí pôdu ležiacu úhorom s porastom[[36]](#footnote-36)) v roku predchádzajúcom roku podania žiadosti, v období od 1. apríla do 31. júla roku podania žiadosti na nej nesmie vykonávať žiadne agrotechnické operácie; ak k založeniu došlo v roku podania žiadosti, agrotechnické operácie nesmie vykonávať v období od založenia do 31. júla. Postupom podľa prvej vety nie je vylúčené založenie plochy vysiatej zmesami pre opeľovače podľa § 17.
5. Ustanovenia odsekov 3 a 4 sa vzťahujú na celú neproduktívnu plochu vrátane neproduktívnych prvkov a plôch vyčlenených na účely najmenšieho podielu plochy podľa osobitného predpisu,33) bylinného políčka a priekopy.

## Dodržanie najväčšej výmery ornej pôdy

1. Prijímateľ v roku podania žiadosti zabezpečí, že súvislá poľnohospodárska plocha ornej pôdy prijímateľa na jednom diele pôdneho bloku (ďalej len „súvislá plocha ornej pôdy“), ktorá presahuje najväčšiu výmeru ornej pôdy, sa rozčlení biopásom spôsobom podľa odseku 2.
2. Prijímateľ musí rozčlenenie biopásom vykonať a udržiavať ho tak, že
3. súvislá plocha ornej pôdy nesmie presiahnuť najväčšiu výmeru ornej pôdy,
4. šírka biopásu je najmenej 12 m; prípustná odchýlka z najmenšej šírky biopásu nesmie presiahnuť 5 %,
5. výmera biopásu musí dosahovať najmenej 0,5 % súvislej plochy ornej pôdy podľa odseku 1,
6. biopás musí založiť do 30. apríla roka podania žiadosti,
7. biopás musí byť súvisle tvorený ďatelinovo-trávnou, trávno-bylinnou alebo bylinnou zmesou, ak odsek 8 neustanovuje inak; zmes musí obsahovať najviac 90 % jednej z plodín tvoriacich zmes,
8. biopás obhospodaruje spôsobom podľa osobitného predpisu[[37]](#footnote-37)); biopás môže kosiť najviac dvakrát ročne a prvé kosenie biopásu je možné vykonať najskôr od 23. júna a druhé kosenie najskôr dva mesiace po prvom kosení, vtedy je prijímateľ povinný do 14 dní po kosení odstrániť pokosenú hmotu,
9. na biopáse nepoužíva hnojivá a prípravky na ochranu rastlín.
10. Ak súvislá plocha ornej pôdy dosahuje najväčšiu výmeru ornej pôdy, prijímateľ sa môže rozhodnúť, že do najväčšej výmery ornej pôdy sa nezapočíta zavlažovaná plocha ornej pôdy, ktorou sa rozumie plocha, na ktorej sa v roku podania žiadosti nachádza funkčné pevne inštalované zavlažovacie zariadenie; zavlažovanou plochou sa rozumie aj plocha, na ktorej sa v roku podania žiadosti používa funkčné mobilné zavlažovacie zariadenie.
11. Ak prijímateľ postupuje podľa odseku 3, musí na súvislej ploche ornej pôdy, ktorej súčasťou je zavlažovaná plocha, do 30. apríla roka podania žiadosti vyčleniť plochu pôdy ležiacej úhorom s porastom alebo bylinné políčko s výmerou najmenej 1 % tejto súvislej plochy ornej pôdy. Prijímateľ takto vyčlenenú plochu obhospodaruje podľa § 14 ods. 4 a 5.
12. Ustanovenie odseku 2 písm. e) a f) sa nevzťahuje na plochu biopásu, ktorá je založená podľa § 17.
13. Plocha biopásu pri postupe podľa odseku 1 zostáva ornou pôdou, aj ak sa ponechá na rovnakej ploche viac rokov po sebe.
14. Do najväčšej výmery ornej pôdy sa nezapočítava výmera tráv a iných bylinných krmovín, viacročných krmovín a výmera pôdy ležiacej úhorom s porastomobhospodarovanej podľa § 14 ods. 4 a 5.
15. Prijímateľ môže biopás založiť tak, že v roku 2023 sú najviac dve tretiny výmery biopásov prijímateľa tvorené pôdou ležiacou úhorom s porastom obhospodarovanou podľa § 14 ods. 4 a 5; v roku 2024 najviac jedna tretina výmery.
16. Ak sa na súvislej ploche ornej pôdy nachádza prvok chránený podľa osobitného predpisu (ďalej len „chránený prvok“)[[38]](#footnote-38)), je možné ho použiť na členenie súvislej plochy ornej pôdy podľa odseku 1. Vtedy nie je potrebná prítomnosť biopásu na mieste, kde sa nachádza chránený prvok. Plocha chráneného prvku sa nezapočíta na účely podľa odseku 2 písm. c).

## Zatrávnenie ornej pôdy v chránenom území

1. Prijímateľ v roku podania žiadosti zabezpečí, že najmenej 4 % ornej pôdy v chránenom území sú súvisle pokryté ďatelinovo-trávnou alebo trávovito-bylinnou zmesou.
2. Prijímateľ je povinný na ploche podľa odseku 1 ako hlavnú agrotechnickú operáciu vykonať pasenie hovädzieho dobytka, oviec, kôz alebo koní a priemerné zaťaženie v období od 1. júna do 30. septembra musí predstavovať najmenej 0,5 dobytčej jednotky/ha. Prijímateľ na preukázanie obhospodarovania vedie evidenciu pasenia.
3. Prijímateľ nie je povinný vykonať agrotechnickú operáciu podľa odseku 2 počas dvoch rokov od prvého zatrávnenia podľa odseku 1. Poľnohospodár obhospodaruje prvýkrát zatrávnenú plochu spôsobom podľa osobitného predpisu.37)
4. Zatrávnenie podľa odseku 1 nie je možné vykonať na ploche podľa osobitného predpisu;[[39]](#footnote-39)) táto plocha sa do výmery nezapočíta.
5. Zatrávnená orná pôda pri postupe podľa odseku 1 zostáva ornou pôdou.

## Plocha vysiata zmesami pre opeľovače

1. Prijímateľ v roku podania žiadosti zabezpečí, že 10 % výmery neproduktívnej plochy vyčlenenej podľa § 14 ods. 1, ktorou je pôda ležiaca úhorom s porastom, bylinné políčko alebo biopás, je súvisle vysiatej zmesami pre opeľovače. Skupiny plodín na zmesí pre opeľovače sú uvedené v prílohe č. 2.
2. Zmes pre opeľovače podľa odseku 1 musí obsahovať
3. 40 % osiva aspoň troch plodín podľa prílohy č. 2 skupiny č. 1,
4. 50 % osiva aspoň štyroch plodín podľa prílohy č. 2 skupiny č. 2 a
5. 10 % osiva aspoň jednej plodiny podľa prílohy č. 2 skupiny č. 3.
6. Prijímateľ je povinný plochu vysiatu zmesami pre opeľovače
7. založiť do 30. apríla,
8. ponechať najmenej do 30. septembra,
9. v období od 30. apríla do 30. septembra nekosiť a nemulčovať a
10. neaplikovať na nej hnojivá a prípravky na ochranu rastlín.
11. Poľnohospodár môže na rovnakej ploche udržiavať plochu osiatu zmesami pre opeľovače viac rokov po sebe; vtedy môže túto plochu kosiť alebo mulčovať najneskôr do 31. marca.

## Obhospodarovanie trvalého trávneho porastu kosením

1. Prijímateľ v roku podania žiadosti obhospodaruje trvalý trávny porast, na ktorom nevykonáva pasenie podľa § 19, kosením v termíne podľa prílohy č. 3.
2. Prijímateľ na ploche trvalého trávneho porastu vyčlení plochu na neskoršie kosenie, ktorú kosí len v neskoršom termíne podľa prílohy č. 3; poľnohospodár vykoná neskoršie kosenie najneskôr do 15. septembra.
3. Odstup medzi riadnym a neskorším termínom kosenia musí byť najmenej 30 dní.

## Obhospodarovanie trvalého trávneho porastu pasením

1. Prijímateľ v roku podania žiadosti obhospodaruje trvalý trávny porast pasením hovädzieho dobytka, oviec, kôz alebo koní.
2. Prijímateľ dodrží zaťaženie plochy trvalého trávneho porastu zvieratami podľa odseku 1 v prepočte najmenej 0,3 dobytčej jednotky/ha.
3. Prijímateľ zabezpečí, že celá plocha trvalého trávneho porastu je obhospodárená. Ak prijímateľ kosí nespasené časti plochy trvalého trávneho porastu, kosenie realizuje podľa nadmorskej výšky v neskoršom termíne podľa prílohy č. 3 najneskôr do 15. septembra.
4. Prijímateľ na preukázanie obhospodarovania podľa odsekov 1 až 3 vedie evidenciu pasenia.

## Celoročný zelený kryt medziradia viníc, ovocných sadov a chmeľníc

1. Prijímateľ v roku podania žiadosti vo vinici, ovocnom sade alebo chmeľnici zabezpečí najmenej v každom druhom medziradí celoročný zelený kryt plodinami podľa prílohy č. 4 alebo ich zmesami.
2. Prijímateľ pri údržbe medziradia s celoročným zeleným krytom nesmie používať prípravky na ochranu rastlín určené na použitie podľa osobitného predpisu.[[40]](#footnote-40))

## Obhospodarovanie rýchlorastúcich drevín

Prijímateľ v roku podania žiadosti zabezpečí vo vegetačnom období najmenej dve ošetrenia rýchlorastúcich drevín[[41]](#footnote-41)) na predchádzanie šíreniu inváznych nepôvodných druhov rastlín[[42]](#footnote-42)) bez použitia prípravkov na ochranu rastlín.

## Podpora pastevného chovu

1. Podpora pastevného chovu sa poskytne prijímateľovi, ktorý v období od 1. mája do 31. októbra roku podania žiadosti zabezpečí pasenie v trvaní najmenej
   1. 120 dní pre chov vybranej kategórie zvierat podľa odseku 5 písm. a),
   2. 120 dní pre chov vybranej kategórie zvierat podľa odseku 5 písm. b) alebo
   3. 150 dní pre chov vybranej kategórie zvierat podľa odseku 5 písm. c).
2. Pasenie podľa odseku 1 sa nevzťahuje na zvieratá, ktoré z objektívnych dôvodov nemôžu byť pasené; za objektívne dôvody sa považuje najmä ochorenie zvieraťa, vysoké štádium gravidity a účasť na výstave alebo súťaži.
3. Prijímateľ zabezpečí, že základná potreba kŕmenia pasených zvierat v období podľa odseku 1 je zabezpečená pasením s výnimkou dní s nepriaznivými poveternostnými podmienkami a pasenie sa vykonáva podstatnú časť dňa.
4. Prijímateľ vedie evidenciu pasenia.
5. Vybranými kategóriami zvierat sú
6. ovca a koza samičieho pohlavia od 12 mesiacov veku,
7. dojnica,
8. jalovica, ktorou je samica hovädzieho dobytka od 12 mesiacov veku, ktorá sa neotelila.
9. Podpora pastevného chovu sa poskytne na počet zvierat určený podľa centrálneho registra hospodárskych zvierat[[43]](#footnote-43)) (ďalej len „register“) ako priemerný počet v období podľa odseku 1 na základe denného stavu zvierat, najviac však na počet zvierat vybraných kategórií uvedených v registri k 1. máju roku podania žiadosti. Priemerný počet sa zaokrúhľuje na dve desatinné miesta nadol. Prepočet počtu zvierat na dobytčie jednotky sa vykoná prostredníctvom koeficientov podľa prílohy č. 5 a zaokrúhľuje sa na dve desatinné miesta nadol. Prijímateľ môže v období podľa odseku 1 nahradiť jedno zviera vybranej kategórie iným zvieraťom tej istej vybranej kategórie; ovce a kozy je možné nahradiť navzájom. Nahradenie zvieraťa podľa prvej vety sa nevyžaduje pri dočasnom presune z chovu v trvaní najviac 14 dní.

## Podpora na bielkovinovú plodinu

1. Podpora na bielkovinovú plodinu sa poskytne prijímateľovi, ktorý v roku podania žiadosti obhospodaruje poľnohospodársku plochu podľa § 4 ods. 1 písm. a), najmenej s výmerou podľa § 3 ods. 1 a do tejto plochy sa nezapočíta plocha podľa § 4 ods. 2.
2. Prijímateľ musí na ploche podľa odseku 1 pestovať niektorý z vybraných druhov bielkovinových plodín podľa prílohy č. 6 a musí dodržať najmenší počet kusov vysiatych alebo vysadených druhov bielkovinových plodín na hektár podľa prílohy č. 6. Plocha, na ktorej prijímateľ pestuje vybraný druh bielkovinovej plodiny, musí mať súvislú výmeru najmenej 0,3 ha.
3. Podpora na bielkovinovú plodinu sa poskytne na plochu podľa odseku 1, ak spĺňa podmienku podľa odseku 2.

## Podpora na mlieko

1. Podpora na mlieko sa poskytne prijímateľovi, ktorý v roku podania žiadosti
2. chová dojnice,
3. má elektronický prístup do registra, a
4. vedie v registri určenú evidenciu.[[44]](#footnote-44))
5. Podporu na mlieko možno poskytnúť prijímateľovi na zviera
6. ktoré spĺňa požiadavky identifikácie a registrácie zvierat,[[45]](#footnote-45))
7. ktorého držiteľom[[46]](#footnote-46)) je prijímateľ najmenej v období od 1. júna do 31. júla.
8. Ak je prijímateľom podpory na mlieko združenie fyzických osôb podľa § 221 Obchodného zákonníka alebo združenie právnických osôb podľa §18 ods. 2 písm. a) Občianskeho zákonníka (ďalej len „združenie“), držiteľom podľa odseku 2 písm. b) môže byť člen združenia.
9. Podpora na mlieko sa poskytne na dobytčie jednotky, ktoré sa vypočítajú z počtu dojníc zistených z registra, ktoré spĺňajú podmienku podľa odseku 2. Prepočet počtu zvierat na dobytčie jednotky sa vykoná prostredníctvom koeficientov podľa prílohy č. 5 a zaokrúhli sa na dve desatinné miesta nadol.

## Podpora na ovce a kozy

1. Podpora na ovce a kozy sa poskytne prijímateľovi, ktorý v roku podania žiadosti
2. chová oprávnené zviera podľa odseku 2,
3. má elektronický prístup do registra, a
4. vedie v registri určenú evidenciu.
5. Na podporu na ovce a kozy je oprávneným zvieraťom
6. bahnica, ktorou je samica druhu oviec, ktorá sa aspoň raz obahní alebo dosiahne vek 12 mesiacov,
7. baran, ktorým je samec druhu oviec, ktorý dosiahne vek 6 mesiacov,
8. jarka, ktorou je samica druhu oviec, ktorá dosiahne vek 6 mesiacov a ktorá nie je bahnicou podľa písmena a),
9. cap, ktorým je samec druhu kôz, ktorý dosiahne vek 6 mesiacov,
10. koza, ktorou je samica druhu kôz, ktorá sa aspoň raz okotí alebo dosiahne vek 12 mesiacov,
11. kozička, ktorou je samica druhu kôz, ktorá dosiahne vek 6 mesiacov a ktorá nie je kozou podľa písmena d).
12. Podporu na ovce a kozy možno poskytnúť prijímateľovi na zviera
13. ktoré spĺňa požiadavky identifikácie a registrácie zvierat,[[47]](#footnote-47))
14. ktorého držiteľom[[48]](#footnote-48)) je prijímateľ najmenej v období od 1. júna do 31. júla.
15. Ak je prijímateľom o podporu na ovce a kozy združenie, držiteľom podľa odseku 3 písm. b) môže byť člen združenia.
16. Podpora na ovce a kozy sa poskytne na dobytčie jednotky, ktoré sa vypočítajú z počtu oprávnených zvierat zistených z registra, ktoré spĺňajú podmienku podľa odseku 3. Prepočet na dobytčie jednotky sa vykoná prostredníctvom koeficientov podľa prílohy č. 5 a zaokrúhľuje sa na dve desatinné miesta nadol.

## Podpora na chmeľ

1. Podpora na chmeľ sa poskytne prijímateľovi, ktorý v roku podania žiadosti obhospodaruje oprávnenú plochu najmenej s výmerou podľa § 3 ods. 1.
2. Prijímateľ musí na ploche podľa odseku 1 pestovať chmeľ. Plocha, na ktorej prijímateľ pestuje chmeľ, musí mať súvislú výmeru najmenej 0,3 ha.
3. Prijímateľ musí do 30. septembra roku podania žiadosti preukázať že svoju produkciu chmeľu dodá spracovateľskému podniku alebo ho sám spracuje.
4. Podpora na chmeľ sa poskytne na výmeru chmeľnice, ktorá je vedená v registri chmeľníc.[[49]](#footnote-49))

# Podpora na cukrovú repu

1. Podpora na cukrovú repu sa poskytne prijímateľovi, ktorý v roku podania žiadosti obhospodaruje poľnohospodársku plochu podľa § 4 ods. 1 písm. a), najmenej s výmerou podľa § 3 ods. 1 a do tejto plochy sa nezapočíta plocha podľa § 4 ods. 2.
2. Prijímateľ musí na ploche podľa odseku 1 pestovať cukrovú repu. Plocha, na ktorej prijímateľ pestuje cukrovú repu musí mať súvislú výmeru najmenej 0,3 ha.
3. Prijímateľ spolu so žiadosťou preukáže, že dodá cukrovú repu cukrovarníckemu podniku na základe dohody.[[50]](#footnote-50))
4. Podpora na cukrovú repu sa poskytne na plochu podľa odseku 1, ak spĺňa podmienku podľa odseku 2.

## Podpora na ovocie

1. Podpora na ovocie sa poskytne prijímateľovi, ktorý v roku podania žiadosti obhospodaruje oprávnenú plochu najmenej s výmerou podľa § 3 ods. 1.
2. Prijímateľ na ploche podľa odseku 1 v roku podania žiadosti pestuje niektorý z vybraných druhov ovocia podľa prílohy č. 7 a musí dodržať najmenší počet jedincov na hektár podľa prílohy č. 7. Plocha, na ktorej prijímateľ pestuje vybraný druh ovocia, musí mať súvislú výmeru najmenej 0,3 ha.
3. Prijímateľ musí do 30. septembra roku podania žiadosti preukázať, že svoju produkciu vybraných druhov ovocia priamo dodá z vlastnej produkcie, ako prvotný produkt alebo vlastný spracovaný produkt konečnému spotrebiteľovi, sprostredkovateľovi, veľkoskladu, prevádzkarni alebo dodá ovocie na spracovanie prvému spracovateľovi; splnenie podmienky sa nepreukazuje, ak ide o mladý ovocný sad v prvom až treťom roku od jeho výsadby, okrem jahôd.
4. Podpora na ovocie sa poskytne na plochu podľa odseku 1, ktorá je vedená v registri ovocných sadov49) a ktorá spĺňa podmienku podľa odseku 2.
5. Na pestovanie jahôd sa podpora poskytne na plochu podľa odseku 1, ak spĺňa podmienku najmenšieho počtu jedincov na hektár podľa prílohy č. 7.

## Podpora na zeleninu

1. Podpora na zeleninu sa poskytne prijímateľovi, ktorý v roku podania žiadosti obhospodaruje poľnohospodársku plochu podľa § 4 ods. 1 písm. a), najmenej s výmerou podľa § 3 ods. 1 a do tejto plochy sa nezapočíta plocha podľa § 4 ods. 2.
2. Prijímateľ na ploche podľa odseku 1 v roku podania žiadosti pestuje niektorý z vybraných druhov zeleniny podľa prílohy č. 8 a musí dodržať najmenší počet kusov vysiatych alebo vysadených druhov zeleniny na hektár podľa prílohy č. 8. Plocha, na ktorej prijímateľ pestuje vybraný druh zeleniny, musí mať súvislú výmeru najmenej 0,3 ha.
3. Prijímateľ musí do 30. septembra roku podania žiadosti preukázať, že svoju produkciu vybraných druhov zeleniny priamo dodá z vlastnej produkcie ako prvotný produkt alebo vlastný spracovaný produkt konečnému spotrebiteľovi, sprostredkovateľovi, veľkoskladu, prevádzkarni alebo dodá zeleninu na spracovanie prvému spracovateľovi.
4. Podpora na zeleninu sa poskytne na plochu podľa odseku 1, ak spĺňa podmienku podľa odseku 2.

## Úprava sumy priamej platby

Ak prijímateľ nedodrží požiadavky podľa tohto nariadenia, priama platba sa poskytne v sume upravenej podľa osobitného predpisu.[[51]](#footnote-51))

# Finančné ustanovenia

1. Vo Vestníku Ministerstva pôdohospodárstva a rozvoja vidieka Slovenskej republiky sa uverejňujú jednotkové sumy podpory pre priame platby určené podľa osobitného predpisu.[[52]](#footnote-52))
2. Ak celková suma podpory na priame platby, ktorá sa má poskytnúť za kalendárny rok, prekročí finančnú alokáciu podľa osobitného predpisu,[[53]](#footnote-53)) suma podpory pre priame platby sa zníži.

## Prechodné ustanovenia

1. Podmienky poskytnutia podpory v súvislosti so žiadosťami podanými do 31. októbra 2022 sa posudzujú podľa predpisov účinných do 30. novembra 2022.
2. Podmienky poskytnutia oddelených priamych platieb na základe žiadostí podaných do 31.októbra 2022 sa posudzujú podľa predpisov účinných do 30. novembra 2022.
3. Podmienky poskytovania viazaných priamych platieb na základe žiadostí podaných do 31.októbra 2022 sa posudzujú podľa predpisov účinných do 30. novembra 2022.

## Záverečné ustanovenia

Týmto nariadením vlády sa vykonávajú právne záväzné akty Európskej únie uvedené v prílohe č. 9.

## Zrušovacie ustanovenia

Zrušujú sa:

* 1. nariadenie vlády Slovenskej republiky č. 342/2014 Z. z., ktorým sa ustanovujú pravidlá poskytovania podpory v poľnohospodárstve v súvislosti so schémami oddelených priamych platieb v znení nariadenia vlády Slovenskej republiky č. 76/2015 Z. z., nariadenia vlády Slovenskej republiky č.10/2016 Z. z., nariadenia vlády Slovenskej republiky č. 47/2017 Z. z., nariadenia vlády Slovenskej republiky č. 73/2018 Z. z., nariadenia vlády Slovenskej republiky č. 399/2018 Z. z., nariadenia vlády Slovenskej republiky č. 137/2021 Z. z. a nariadenia vlády Slovenskej republiky č.30/2022 Z. z.,
  2. nariadenie vlády Slovenskej republiky č. 36/2015 Z. z., ktorým sa ustanovujú pravidlá poskytovania podpory v poľnohospodárstve v súvislosti so schémami viazaných priamych platieb v znení nariadenia vlády Slovenskej republiky č. 122/2016 Z. z., nariadenia vlády Slovenskej republiky č. 48/2017 Z. z., nariadenia vlády Slovenskej republiky č. 74/2018 Z. z., nariadenia vlády Slovenskej republiky č. 46/2019 Z. z. a nariadenia vlády Slovenskej republiky č. 20/2020 Z. z.

## Účinnosť

Toto nariadenie vlády nadobúda účinnosť 1. decembra 2022.

1. ) Čl. 16 nariadenia Európskeho parlamentu a Rady (EÚ) 2021/2115 z 2. decembra 2021, ktorým sa stanovujú pravidlá podpory strategických plánov, ktoré majú zostaviť členské štáty v rámci spoločnej poľnohospodárskej politiky (strategické plány SPP) a ktoré sú financované z Európskeho poľnohospodárskeho záručného fondu (EPZF) a Európskeho poľnohospodárskeho fondu pre rozvoj vidieka (EPFRV), a ktorým sa zrušujú nariadenia (EÚ) č. 1305/2013 a (EÚ) č. 1307/2013 (Ú. v. EÚ L 435 6. 12. 2021) v platnom znení. [↑](#footnote-ref-1)
2. ) § 2 písm. a) nariadenia vlády Slovenskej republiky č. .../2022 Z. z., ktorým sa ustanovujú požiadavky na udržiavanie poľnohospodárskej plochy, aktívneho poľnohospodára a kondicionality. (LP/2022/603) [↑](#footnote-ref-2)
3. ) § 3 písm. h) zákona č. 280/2017 Z. z. o poskytovaní podpory a dotácie v pôdohospodárstve a rozvoji vidieka a o zmene zákona č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov v znení neskorších predpisov. [↑](#footnote-ref-3)
4. ) § 2 písm. d) nariadenia vlády Slovenskej republiky č. .../2022 Z. z. (LP/2022/603) [↑](#footnote-ref-4)
5. ) § 25 a 26 zákona č. 543/2002 Z. z. o ochrane prírody a krajiny v znení neskorších predpisov. [↑](#footnote-ref-5)
6. ) § 27 zákona č. 543/2002 Z. z. v znení neskorších predpisov. [↑](#footnote-ref-6)
7. ) § 2 písm. l) prvý bod zákona č. 313/2009 Z. z. o vinohradníctve a vinárstve v znení neskorších predpisov. [↑](#footnote-ref-7)
8. ) § 2 písm. c) nariadenia vlády Slovenskej republiky č. .../2022 Z. z. (LP/2022/603) [↑](#footnote-ref-8)
9. ) Čl. 3 ods. 1 nariadenia (EÚ) 2021/2115 v platnom znení. [↑](#footnote-ref-9)
10. ) § 4 nariadenia vlády Slovenskej republiky č. .../2022 Z. z. (LP/2022/603) [↑](#footnote-ref-10)
11. ) § 5 a 6 nariadenia vlády Slovenskej republiky č. .../2022 Z. z. (LP/2022/603) [↑](#footnote-ref-11)
12. ) Čl. 4 ods. 4 nariadenia (EÚ) 2021/2115 v platnom znení. [↑](#footnote-ref-12)
13. ) Príloha č. 2 časť A položka DPEP 8 nariadenia vlády Slovenskej republiky č. .../2022 Z. z. (LP/2022/603) [↑](#footnote-ref-13)
14. ) Hlava III nariadenia Európskeho parlamentu a Rady (EÚ) č. 1307/2013 zo 17. decembra 2013, ktorým sa ustanovujú pravidlá priamych platieb pre poľnohospodárov na základe režimov podpory v rámci spoločnej poľnohospodárskej politiky a ktorým sa zrušuje nariadenie Rady (ES) č. 637/2008 a nariadenie Rady (ES) č. 73/2009 (Ú. v. EÚ L 347, 20. 12. 2013) v platnom znení. [↑](#footnote-ref-14)
15. ) Čl. 22 nariadenia Európskeho parlamentu a Rady (EÚ) č. 1305/2013 zo 17. decembra 2013 o podpore rozvoja vidieka prostredníctvom Európskeho poľnohospodárskeho fondu pre rozvoj vidieka (EPFRV) a o zrušení nariadenia Rady (ES) č. 1698/2005 (Ú. v. EÚ L 347, 20. 12. 2013) v platnom znení.

    Čl. 70 alebo čl. 73 nariadenia (EÚ) 2021/2115 v platnom znení. [↑](#footnote-ref-15)
16. ) Čl. 70 alebo čl. 73 nariadenia (EÚ) 2021/2115 v platnom znení. [↑](#footnote-ref-16)
17. ) Čl. 69 nariadenia Európskeho parlamentu a Rady (EÚ) 2021/2116 z 2. decembra 2021 o financovaní, riadení a monitorovaní spoločnej poľnohospodárskej politiky a o zrušení nariadenia (EÚ) č. 1306/2013 (Ú. v. EÚ L 435, 6. 12. 2021) v platnom znení. [↑](#footnote-ref-17)
18. ) Čl. 4 ods. 4 druhý pododsek nariadenia (EÚ) 2021/2115 v platnom znení,

    Čl. 2 až 5 a príloha I delegovaného nariadenia Komisie (EÚ) 2022/126, ktorým sa dopĺňa nariadenie Európskeho parlamentu a Rady (EÚ) 2021/2115 o dodatočné požiadavky na určité typy intervencie stanovené členskými štátmi v ich strategických plánoch SPP na obdobie 2023 až 2027 podľa uvedeného nariadenia, ako aj o pravidlá týkajúce sa pomeru pre normu dobrého poľnohospodárskeho a environmentálneho stavu 1 (norma GAEC 1) (Ú. v. EÚ L 20, 31. 1. 2022). [↑](#footnote-ref-18)
19. ) Čl. 5 tretí pododsek delegovaného nariadenia (EÚ) 2022/126. [↑](#footnote-ref-19)
20. ) Príloha I delegovaného nariadenia (EÚ) 2022/126. [↑](#footnote-ref-20)
21. ) Zákon č. 595/2003 Z. z. o dani z príjmov v znení neskorších predpisov. [↑](#footnote-ref-21)
22. ) Zákon č. 461/2003 Z. z. o sociálnom poistení v znení neskorších predpisov.

    Zákon č. 43/2004 Z. z. o starobnom dôchodkovom sporení a o zmene a doplnení niektorých zákonov v znení neskorších predpisov.

    Zákon č. 580/2004 Z. z. o zdravotnom poistení a o zmene a doplnení zákona č. 95/2002 Z. z. o poisťovníctve a o zmene a doplnení niektorých zákonov v znení neskorších predpisov. [↑](#footnote-ref-22)
23. ) Zákon č. 540/2001 Z. z. o štátnej štatistike v znení neskorších predpisov. [↑](#footnote-ref-23)
24. ) Napríklad § 269 ods. 2 Obchodného zákonníka. [↑](#footnote-ref-24)
25. ) § 8 až 14 zákona č. 568/2009 Z. z. o celoživotnom vzdelávaní a o zmene a doplnení niektorých zákonov v znení zákona č. 315/2012 Z. z. [↑](#footnote-ref-25)
26. ) Čl. 50 nariadenia (EÚ) č. 1307/2013 v platnom znení. [↑](#footnote-ref-26)
27. ) Čl. 50 ods. 5 nariadenia (EÚ) č. 1307/2013 v platnom znení. [↑](#footnote-ref-27)
28. ) § 2 písm. f) nariadenia vlády Slovenskej republiky č. .../2022 Z. z. (LP/2022/603) [↑](#footnote-ref-28)
29. ) § 2 písm. h) nariadenia vlády Slovenskej republiky č. .../2022 Z. z. (LP/2022/603) [↑](#footnote-ref-29)
30. ) § 2 písm. c) zákona č. 136/2000 Z. z. o hnojivách v znení neskorších predpisov. [↑](#footnote-ref-30)
31. ) § 2 písm. i) a § 3a zákona č. 136/2000 Z. z. v znení neskorších predpisov. [↑](#footnote-ref-31)
32. ) Príloha č. 2 tabuľka č. 2 nariadenia vlády Slovenskej republiky č. .../2022 Z. z. (LP/2022/603) [↑](#footnote-ref-32)
33. ) Príloha č. 2 časť A položka DPEP 8 písm. a) prvý bod nariadenia vlády Slovenskej republiky č. .../2022 Z. z. (LP/2022/603) [↑](#footnote-ref-33)
34. ) Príloha č. 2 časť B druhý až štvrtý bod nariadenia vlády Slovenskej republiky č. .../2022 Z. z. (LP/2022/603) [↑](#footnote-ref-34)
35. ) Príloha č. 2 časť B tabuľka č. 1 nariadenia vlády Slovenskej republiky č. .../2022 Z. z. (LP/2022/603) [↑](#footnote-ref-35)
36. ) Príloha č. 2 časť B druhý bod nariadenia vlády nariadenia vlády Slovenskej republiky č. .../2022 Z. z. (LP/2022/603) [↑](#footnote-ref-36)
37. ) § 3 ods. 2 nariadenia vlády nariadenia vlády Slovenskej republiky č. .../2022 Z. z. (LP/2022/603) [↑](#footnote-ref-37)
38. ) Príloha č. 2 časť A položka DPEP 8 písm. b) nariadenia vlády Slovenskej republiky č. .../2022 Z. z. (LP/2022/603) [↑](#footnote-ref-38)
39. ) Napríklad Čl. 70 nariadenia (EÚ) 2021/2115 v platnom znení. [↑](#footnote-ref-39)
40. ) Čl. 2 ods.1 písm. d) a e) nariadenia Európskeho parlamentu a Rady (EÚ) č. 1107/2009 z 21. októbra 2009 o uvádzaní prípravkov na ochranu rastlín na trh a o zrušení smerníc Rady 79/117/EHS a 91/414/EHS (Ú. v. EÚ L 309, 24. 11. 2009) v platnom znení. [↑](#footnote-ref-40)
41. ) § 2 písm. b) nariadenia vlády Slovenskej republiky č. .../2021 Z. z. (LP/2022/603) [↑](#footnote-ref-41)
42. ) Nariadenie vlády Slovenskej republiky č. 449/2019 Z. z., ktorým sa vydáva zoznam inváznych nepôvodných druhov vzbudzujúcich obavy Slovenskej republiky. [↑](#footnote-ref-42)
43. ) § 19 zákona č. 39/2007 Z. z. o veterinárnej starostlivosti v znení neskorších predpisov. [↑](#footnote-ref-43)
44. ) § 19 a § 53 ods. 1 písm. g) zákona č. 39/2007 Z. z. v znení neskorších predpisov. [↑](#footnote-ref-44)
45. ) Napríklad časť IV hlava I kapitola 2 oddiel 1 nariadenia Európskeho parlamentu a Rady (EÚ) 2016/429 z 9. marca 2016 o prenosných chorobách zvierat a zmene a zrušení určitých aktov v oblasti zdravia zvierat („právna úprava v oblasti zdravia zvierat“) (Ú. v. EÚ L 84, 31. 3. 2016) v platnom znení, vyhláška Ministerstva pôdohospodárstva a rozvoja vidieka Slovenskej republiky č. 20/2012 Z. z., ktorou sa ustanovujú podrobnosti o identifikácii a registrácii hovädzieho dobytka v znení neskorších predpisov. [↑](#footnote-ref-45)
46. ) § 1 ods. 3 vyhlášky č. 20/2012 Z. z. v znení neskorších predpisov. [↑](#footnote-ref-46)
47. ) Napríklad časť IV hlava I kapitola 2 prvý oddiel nariadenia (EÚ) 2016/429 v platnom znení, vyhláška Ministerstva pôdohospodárstva a rozvoja vidieka Slovenskej republiky č. 18/2012 Z. z. o identifikácii a registrácii oviec a kôz v znení neskorších predpisov. [↑](#footnote-ref-47)
48. ) § 1 ods. 1 vyhlášky Ministerstva pôdohospodárstva a rozvoja vidieka Slovenskej republiky č. 18/2012 Z. z. v znení neskorších predpisov. [↑](#footnote-ref-48)
49. ) § 4a zákona č. 597/2006 Z. z. o pôsobnosti orgánov štátnej správy v oblasti registrácie odrôd pestovaných rastlín a uvádzaní množiteľského materiálu pestovaných rastlín na trh v znení zákona č. 467/2008 Z. z. [↑](#footnote-ref-49)
50. ) Čl. 125 nariadenia Európskeho parlamentu a Rady (EÚ) č. 1308/2013 zo 17. decembra 2013 , ktorým sa vytvára spoločná organizácia trhov s poľnohospodárskymi výrobkami, a ktorým sa zrušujú nariadenia Rady (EHS) č. 922/72, (EHS) č. 234/79, (ES) č. 1037/2001 a (ES) č. 1234/2007 (Ú. v. EÚ L 347, 20. 12. 2013) v platnom znení. [↑](#footnote-ref-50)
51. ) Čl. 72 nariadenia (EÚ) 2021/2116 v platnom znení. [↑](#footnote-ref-51)
52. ) Hlava IV nariadenia (EÚ) 2021/2115 v platnom znení. [↑](#footnote-ref-52)
53. ) Príloha V nariadenia (EÚ) 2021/2115 v platnom znení. [↑](#footnote-ref-53)